Vienošanās Nr. 1
pie 2024. gada 30. maija līguma Nr. AMD-24-2367-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments (iestādes reģistrācijas numurs 50900040801), turpmāk – Pasūtītājs, [..], no vienas puses, un
[bookmark: _Hlk163830322]SIA SC GRUPA, reģistrācijas Nr. 48503000026, turpmāk – Būvuzņēmējs, [..], no otras puses, 
pamatojoties uz 2024. gada 30. maija līguma Nr. AMD-24-2367-lī, turpmāk – Līgums, 12.1., 12.2.,  13.4. un 22.2. punktu, kā arī uz Pasūtītāja Tehniskās komisijas 2024. gada 15. augusta lēmumu (sēdes protokols Nr.37) un Pasūtītāja Tehniskās komisijas 2024. gada 20. augusta lēmumu (sēdes protokols Nr.38) noslēdz šādu vienošanos, turpmāk – Vienošanās:

1. Pagarināt Līguma 5.1. punktā paredzēto darbu izpildes termiņu par 17 (septiņpadsmit)  kalendārajām dienām.

2. Izteikt Līguma 5.1.punktu šādā redakcijā:
“5.1. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un specifikācijām, kā arī normatīvo aktu prasībām ne ilgāk kā 47 (četrdesmit septiņu) kalendāro dienu laikā no darbu uzsākšanas dienas.”

3. Būvuzņēmējs veic papildus darbu apjomu izmaiņas saskaņā ar Līguma 12.1.punktu, kā arī sākotnēji neparedzētus darbus saskaņā ar Līguma 12.2.punktu objektā: “Raņķa dambja seguma atjaunošana no Trijādības ielas līdz Uzvaras bulvārim” saskaņā ar Vienošanās pielikumā Nr.1 “Darbu daudzumu izmaiņu akts Nr.1” sadaļas “Ieslēdzamās pozīcijas”, pielikumā Nr.2 “Papildus darbu daudzuma un izmaksu saraksts Nr.1” norādīto darbu daudzumu, vienības cenu un darbu izmaksām, turpmāk – Papildus darbi. 

4. Ieslēdzamo Papildus darbu līgumcena saskaņā ar Līguma 12.1.punktu, kas attiecināma uz sākotnējo darbu daudzumu un izmaksu sarakstu, ir EUR 1 820.89 (viens tūkstotis astoņi simti divdesmit euro un 89 centi), PVN 21% ir EUR 382.39 (trīs simti astoņdesmit divi euro un  39 centi), kopā EUR 2 203.28 (divi tūkstoši divi simti trīs euro un 28 centi) atbilstoši Vienošanās pielikumā Nr.1 “Darbu daudzumu izmaiņu akts Nr.1”. 

5. Papildus darbu līgumcena saskaņā ar Līguma 12.2.punktu, kas attiecināma uz sākotnēji neparedzētiem darbu veidiem, ir EUR 9 020.46 (deviņi tūkstoši divdesmit euro un 46 centi), PVN 21% ir EUR 1 894.30 (viens tūkstotis astoņi simti deviņdesmit četri euro un 30 centi), kopā EUR 10 914.76 (desmit tūkstoši deviņi simti četrpadsmit euro un 76 centi) atbilstoši Vienošanās pielikumā Nr.2 “Papildus darbu daudzumu un izmaksu saraksts Nr.1” norādītajam darba izmaksu un apjoma sadalījumam.

6. Puses konstatē, ka Līguma summa, ņemot vērā Vienošanās 4. un 5. punktā norādīto Līguma summas palielinājumu, ir EUR 248 987.35 (divi simti četrdesmit astoņi tūkstoši deviņi simti astoņdesmit septiņi euro un 35 centi), PVN 21% ir EUR 52 287.34 (piecdesmit divi tūkstoši divi simti astoņdesmit septiņi euro un 34 centi). Līguma kopējā summa ir EUR 301 274.69 (trīs simti viens tūkstotis divi simti septiņdesmit četri euro un 69 centi).
7. Jautājumus, kas saistīti ar Papildus darbu izpildi, pieņemšanu, apmaksas kārtību u.tml., un nav īpaši atrunāti Vienošanās, regulē Līgums.

8. Vienošanās nemaina citus Līguma noteikumus.

9. Vienošanās stājas spēkā tās abpusējas parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

10. Vienošanās sagatavota uz 2 (divām) lapām. 

11. Pielikumā: 
1) pielikums Nr.1 “Darbu daudzumu izmaiņu akts Nr.1” uz 1 (vienas) lapas, 
2) pielikums Nr.2 “Papildus darbu daudzuma un izmaksu saraksts Nr.1” uz 1 (vienas) lapas,
3) Pielikums Nr.3 Pasūtītāja Tehniskās komisijas 2024. gada 15. augusta lēmumu (sēdes protokols Nr.37) uz 2 lapām,
4) Pielikums Nr.4 Pasūtītāja Tehniskās komisijas 2024. gada 20. augusta lēmumu (sēdes protokols Nr.38) uz 2 lapām.

12. Pušu paraksti


	PASŪTĪTĀJS: 
Rīgas valstspilsētas pašvaldības Ārtelpas un mobilitātes departaments 
[..] 
	UZŅĒMĒJS: 
SIA SC GRUPA
[..]




Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          
Šis dokuments ir parakstīts ar drošu elektronisko parakstu un satur laika zīmogu
